ai4bharat/Pralekha huggingface dataset:
सूक्ष्म, लघु एवं मध्यम उद्यम मंत्रालय
राष्ट्रीय लघु उद्योग निगम ने वॉलमार्ट के साथ समझौता ज्ञापन पर हस्ताक्षर किए
वॉलमार्ट ग्लोबल सोर्सिंग इंडिया प्राइवेट लिमिटेड और राष्ट्रीय लघु उद्योग निगम लिमिटेड- एनएसआईसी के बीच 6 दिसंबर, 2022 को एक महत्वपूर्ण समझौता ज्ञापन पर हस्ताक्षर किए गए। केंद्रीय सूक्ष्म, लघु एवं मध्यम उद्यम मंत्री श्री नारायण राणे की गरिमामयी उपस्थिति में एनएसआईसी के अध्यक्ष एवं प्रबंध निदेशक श्री गौरांग दीक्षित और वॉलमार्ट की निदेशक व हब प्रमुख सुश्री प्रमिला मल्लैया द्वारा समझौता ज्ञापन पर हस्ताक्षर किए गए।
एनएसआईसी इस समझौता ज्ञापन के माध्यम से उन सूक्ष्म, लघु एवं मध्यम उद्यमों को राष्ट्रीय लघु उद्योग निगम की कई योजनाओं तथा अन्य सेवाओं का विस्तारित लाभ प्राप्त करने में सक्षम बनाएगा, जो विभिन्न वृद्धि कार्यक्रम में भाग लेंगे। इसके अतिरिक्त, सूक्ष्म, लघु एवं मध्यम उद्यमों को एनएसआईसी द्वारा प्रस्तावित विभिन्न अवसरों के तहत कार्यशील पूंजी प्राप्त करने, थोक खरीद सहायता आदि के विभिन्न लाभों का उपयोग करने का मौका मिलेगा। जो सूक्ष्म, लघु एवं मध्यम उद्यम वास्तव में एनएसआईसी के इकोसिस्टम का हिस्सा हैं, उन्हें प्रासंगिक समूहों में वृद्धि कार्यक्रम से भी जोड़ा जाएगा और इस कार्यक्रम के तहत "मुफ्त" में मौजूदा व्यावसायिक प्रशिक्षण सामग्री, सलाहकार सहयोग, उपकरण और ज्ञान तक उनकी पहुंच सुलभ होगी। यह समझौता वर्ष 2030 तक सूक्ष्म, लघु एवं मध्यम उद्यम को 2 ट्रिलियन डॉलर मूल्य के निर्यात लक्ष्य तक ले जाने में महत्वपूर्ण भूमिका निभाएगा।
कार्यक्रम के दौरान श्री नारायण राणे ने अपने संबोधन में कहा, “मुझे यह देखकर खुशी हुई कि वॉलमार्ट के वृद्धि कार्यक्रम ने बड़ी संख्या में भारतीय सूक्ष्म, लघु एवं मध्यम उद्यम को विस्तार देने, उनके उत्पादन को बढ़ावा देने और विकास का धारक बनने में सक्षम बनाया है। वॉलमार्ट विशेष रूप से महामारी के दौरान प्रशिक्षण एवं क्षमता निर्माण के साथ सूक्ष्म, लघु एवं मध्यम उद्यम को कार्यशील बनाने में सहायक रहा है। उन्होंने कहा कि वर्तमान में भारतीय एमएसएमई क्षेत्र में 6.3 करोड़ सूक्ष्म, लघु एवं मध्यम उद्यम शामिल हैं, जो 11 करोड़ से अधिक लोगों को रोजगार के अवसर देते हैं। हम आशा करते हैं कि वॉलमार्ट देश में बढ़ते एमएसएमई क्षेत्र को निरंतर अपना सहयोग देता रहेगा।
श्री राणे के संबोधन पर राष्ट्रीय लघु उद्योग निगम के अध्यक्ष एवं प्रबंध निदेशक श्री गौरांग दीक्षित ने कहा कि राष्ट्रीय लघु उद्योग निगम भारत में एक मजबूत सूक्ष्म, लघु एवं मध्यम उद्यम क्षेत्र के विकास तथा कल्याण के लिए प्रतिबद्ध है। हम इस कार्यक्रम के अंतर्गत एमएसएमई को हमारी योजनाओं तक पहुंच बनाने और राष्ट्रीय लघु उद्योग निगम के तहत सूक्ष्म, लघु एवं मध्यम उद्यम क्षेत्र को इसके विकास के संसाधन उपलब्ध कराने में मदद करने के उद्देश्य से वॉलमार्ट की वृद्धि योजना के साथ काम करने के लिए तत्पर हैं। इस साझेदारी के माध्यम से, देश भर के सूक्ष्म, लघु एवं मध्यम उद्यम को राष्ट्रीय स्तर पर और दुनिया भर में अपने व्यवसायों का अधिक विस्तार करने के लिए आवश्यक सहयोग मिल सकता है।
प्रधानमंत्री कार्यालय
'भारत रत्न' लता मंगेशकर और प्रधानमंत्री नरेन्द्र मोदी - एक विशेष बंधन
प्रधानमंत्री की वेबसाइट narendramodi.in. पर, लता मंगेशकर जी और प्रधानमंत्री श्री नरेन्द्र मोदी के बीच विशेष बंधन का विवरण देते हुए एक लेख साझा किया गया है।
प्रधानमंत्री कार्यालय ने ट्वीट किया;
"भारत रत्न' लता दीदी और पीएम @narendramodi - एक विशेष बंधन।
https://t.co/tiSTrSm715
नमो ऐप के माध्यम से"
एमजी / एएम / जेके/वाईबी
(
युवा कार्यक्रम एवं खेल मंत्रालय
फिट इंडिया मूवमेंट की दूसरी वर्षगांठ पर 29 अगस्त, 2021 को खेल मंत्री श्री अनुराग सिंह ठाकुर फिट इंडिया मोबाइल एप्लिकेशन लॉन्च करेंगे
मुख्य बिंदु:
- एप्लिकेशन लॉन्च करने का कार्यक्रम दिल्ली के प्रसिद्ध मेजर ध्यानचंद नेशनल स्टेडियम में आयोजित किया जाएगा
- भारतीय हॉकी टीम के कप्तान मनप्रीत सिंह, पहलवान संग्राम सिंह वर्चुअल माध्यम से कार्यक्रम में हिस्सा लेंगे
- इस समय फिट इंडिया मूवमेंट 'आजादी का अमृत महोत्सव' समारोह के तहत फिट इंडिया फ्रीडम रन 2.0 भी आयोजित कर रहा है
फिट इंडिया मूवमेंट की दूसरी वर्षगांठ मनाने के लिए और आजादी का अमृत महोत्सव के हिस्से के रूप में, युवा कार्यक्रम और खेल मंत्री, श्री अनुराग सिंह ठाकुर 29 अगस्त, 2021 को फिट इंडिया मोबाइल एप्लिकेशन लॉन्च करेंगे। यह कार्यक्रम दिल्ली के प्रसिद्ध मेजर ध्यानचंद नेशनल स्टेडियम में आयोजित किया जाएगा जहां श्री ठाकुर के साथ युवा कार्यक्रम और खेल राज्य मंत्री श्री निसिथ प्रामाणिक भी उपस्थित होंगे।
मंत्री वर्चुअल माध्यम से भारतीय हॉकी टीम के कप्तान मनप्रीत सिंह, पहलवान संग्राम सिंह, खेल लेखक अयाज मेमन, एयर इंडिया की कैप्टन एनी दिव्या, एक स्कूली छात्र, और एक गृहिणी से जुड़ेंगे, जो लॉन्च के बाद फिट इंडिया ऐप के इस्तेमाल के तरीके का प्रदर्शन करेंगे।
फिट इंडिया ऐप एंड्रॉइड और आईओएस दोनों प्लेटफॉर्म पर उपलब्ध होगा और इसे इस बात को ध्यान में रखते हुए विकसित किया गया है कि यह बेसिक स्मार्टफोन पर भी काम करे।
समारोह फिट इंडिया के फेसबुक पेज पर लाइव देखा सकता है और 29 अगस्त से गूगल प्ले स्टोर या एप्पल ऐप स्टोर से ऐप को मुफ्त में डाउनलोड किया जा सकता है।
प्रधानमंत्री श्री नरेन्द्र मोदी ने भारत को एक फिट और स्वस्थ राष्ट्र बनाने के सपने के साथ 29 अगस्त, 2019 को फिट इंडिया मूवमेंट शुरू किया था। पिछले दो वर्षों में, फिट इंडिया मूवमेंट अपने विभिन्न फिटनेस अभियानों जैसे फिट इंडिया स्कूल वीक, फिट इंडिया फ्रीडम रन, फिट इंडिया साइक्लोथॉन, और कई अन्य के माध्यम से देश भर में लाखों लोगों से जुड़ा है।
इस समय फिट इंडिया मूवमेंट 'आजादी का अमृत महोत्सव' के उपलक्ष्य में फिट इंडिया फ्रीडम रन 2.0 का भी आयोजन कर रहा है। ‘आजादी का अमृत महोत्सव’ भारत की आजादी के 75 साल का जश्न मनाने के उद्देश्य से की गयी भारत सरकार की एक पहल है।
एमजी/एएम/पीके
(Visitor Counter : 843
संस्कृति मंत्रालय
गणतंत्र दिवस 2022 समारोह के लिए राजपथ पर अनूठी पहल 'कला कुंभ' के तहत बनाए गए विशाल और शानदार स्क्रॉल्स
अनूठी पहल 'कला कुंभ' के तहत बनाए गए विशाल और शानदार स्क्रॉल अब गणतंत्र दिवस 2022 समारोह के लिए राजपथ पर स्थापित किए गए हैं। स्क्रॉल राजपथ के दोनों ओर सुशोभित हैं जो विस्मयकारी दृश्य प्रस्तुत करते हैं। सचिव, संस्कृति, श्री गोविंद मोहन ने आज राजपथ का दौरा किया और प्रतिष्ठानों का निरीक्षण किया।
ये स्क्रॉल देश के विविध भौगोलिक स्थानों से कला के विभिन्न रूपों के साथ राष्ट्रीय गौरव और उत्कृष्टता को व्यक्त करने के साधन के रूप में कला की क्षमता का विश्लेषण करते हैं। ओडिशा और चंडीगढ़ में दो स्थानों पर विशेष कार्यशालाओं या 'कला कुंभ' में भाग लेने वाले 500 से अधिक कलाकारों द्वारा इन पर परिश्रमपूर्वक शोध किया गया और उत्साहपूर्वक चित्रित किया गया।
मीडियाकर्मियों को जानकारी देते हुए, श्री गोविंद मोहन ने कहा कि हम आजादी का अमृत महोत्सव मना रहे हैं और 750 मीटर लंबा स्क्रॉल संस्कृति मंत्रालय और रक्षा मंत्रालय की एक अनूठी पहल है। उन्होंने कहा कि शानदार स्क्रॉल को विभिन्न क्षेत्रों के स्थानीय कलाकारों द्वारा चित्रित किया गया है और बड़े पैमाने पर स्वतंत्रता संग्राम के गुमनाम नायकों की वीरता की कहानियों को चित्रित किया गया है। सचिव ने समझाया कि इन कलाकारों के विविध कला रूप भी स्क्रॉल में परिलक्षित होते हैं जिन्हें एक भारत श्रेष्ठ भारत की सच्ची भावना में एक मंच पर एक साथ लाया गया है। श्री गोविंद मोहन ने आगे कहा कि गणतंत्र दिवस के बाद, स्क्रॉल को देश के विभिन्न हिस्सों में ले जाया जाएगा और वहां आजादी के अमृत महोत्सव के हिस्से के रूप में प्रदर्शित किया जाएगा।
संस्कृति मंत्रालय के प्रमुख कार्यक्रम के अनुरूप इन कार्यशालाओं में सहयोग और सामूहिक कार्य के पहलू को रेखांकित किया गया है। नेशनल गैलरी ऑफ मॉडर्न आर्ट, नई दिल्ली ने 11 से 17 दिसंबर तक ओडिशा के भुवनेश्वर में कलिंग इंस्टीट्यूट ऑफ टेक्नोलॉजी और सिलिकॉन इंस्टीट्यूट ऑफ टेक्नोलॉजी के साथ सहयोग किया और चंडीगढ़ में 25 दिसंबर, 2021 से 2 जनवरी, 2022 तक चितकारा विश्वविद्यालय के साथ सहयोग किया गया।
कला कुंभ-आजादी का अमृत महोत्सव विविधता में एकता के सार को दर्शाता है, साथ ही प्रगतिशील भारत के 75 साल और इसके लोगों, संस्कृति और इसकी उपलब्धियों के गौरवशाली इतिहास को मनाने के लिए भारत सरकार की पहल का विश्लेषण भी करता है।
भारत के संविधान में रचनात्मक दृष्टांतों से भी प्रेरणा ली गई है जिसमें नंदलाल बोस और उनकी टीम द्वारा चित्रित कलात्मक तत्वों ने भारत की स्वदेशी कलाओं के कई अभ्यावेदन के साथ एक विशिष्ट अपील प्रदान की है।
एक भारत श्रेष्ठ भारत के सच्चे सार का उत्सव इन कार्यशालाओं में दिखाई दिया है जहां भारत के स्वतंत्रता आंदोलन के गुमनाम नायकों के वीरतापूर्ण जीवन और संघर्षों को चित्रित करते हुए हमारे देश की समृद्ध विविधता अपने सांस्कृतिक पहलुओं में देखी गई।
रेल मंत्रालय
रेलवे प्रतिष्ठानों में अपरेंटिस किए युवा अन्य उम्मीदवारों के साथ लिखित परीक्षा देते हैं तो उन्हें न्यूनतम योग्यता अंक, मीटिंग और चिकित्सा मानकों को प्राप्त करने के अधीन, दूसरों पर नियुक्ति में वरीयता दी जाती है
रेलवे का कहना है कि बिना भर्ती प्रक्रिया का सामना किए अपरेंटिस किए हुए युवाओं की रेलवे में नियुक्ति की मांग करना स्वीकार्य नहीं
यह मांग संवैधानिक प्रावधानों और सार्वजनिक रोजगार के मामलों में सर्वोच्च न्यायालय के फैसले का उल्लंघन करती है
भारतीय रेलवे अगस्त 1963 से अपरेंटिस अधिनियम के तहत निर्दिष्ट ट्रेडों में आवेदकों को प्रशिक्षण प्रदान कर रहा है। इन आवेदकों को बिना किसी प्रतियोगिता या चयन के उनकी शैक्षणिक योग्यता के आधार पर प्रशिक्षु के रूप में लिया जाता है। हालांकि, रेलवे ऐसे उम्मीदवारों को केवल प्रशिक्षण प्रदान करने के लिए बाध्य था, जिन्होंने अपना प्रशिक्षण पूरा कर लिया था, उन्हें 2004 से लेवल 1 पदों के लिए विकल्प के रूप में नियुक्त किया जा रहा है।
- विकल्प के तौर पर नियुक्त उम्मीदवार अस्थायी नियुक्त व्यक्ति होते हैं जिन्हें किसी भी अत्यावश्यकता और परिचालन आवश्यकताओं को पूरा करने के लिए लगाया जा सकता है। जबकि ऐसी नियुक्तियों को अस्थायी रेल सेवकों के कारण लाभ दिया जाता है लेकिन वे नियुक्ति के उचित प्रक्रिया से गुजरे बिना स्थायी रोजगार में पाने के हकदार नहीं हैं।
- भारतीय रेलवे के चल रहे कायापलट को देखते हुए और सभी रेलवे भर्तियों में निष्पक्षता, पारदर्शिता और निष्पक्षता लाने की दृष्टि से, रेलवे ने 2017 में सभी भर्तियों के लिए प्रक्रिया को लेवल 1 पर केंद्रीकृत कर दिया, जो अब से एक आम राष्ट्रव्यापी कंप्यूटर आधारित परीक्षण  के माध्यम से आयोजित किया जाता है।
- अपरेंटिस अधिनियम 2014 में संशोधित किया गया था, जिसके तहत अधिनियम की धारा 22 में प्रावधान किया गया था कि एक नियोक्ता अपने प्रतिष्ठान में प्रशिक्षित प्रशिक्षुओं की भर्ती के लिए एक नीति तैयार करेगा। इस तरह के संशोधन के अनुसरण में, भारतीय रेलवे ने खुले बाजार में भर्ती में रेलवे प्रतिष्ठानों में प्रशिक्षित प्रशिक्षुओं को लेवल 1 के पदों पर विज्ञापित पदों के 20% की सीमा तक वरीयता देने का प्रावधान किया।
- हालांकि, जब ये अपरेंटिस किए युवा अन्य उम्मीदवारों के साथ लिखित परीक्षा के लिए उपस्थित होते हैं, उन्हें न्यूनतम योग्यता अंक, मीटिंग और चिकित्सा मानकों को प्राप्त करने के अधीन, दूसरों पर नियुक्ति में वरीयता दी जाती है।
- फलस्वरूप, विज्ञप्ति सीईएन 02/2018 में 63202 पदों में से 12504 लेवल 1 पदों को 2018 में आयोजित पहली आम भर्ती में ऐसे उम्मीदवारों के लिए निर्धारित किया गया था। इसी प्रकार, सीईएन आरआरसी 01/2019 के तहत 103769 पदों में से 20734 लेवल-1 पदों को इन अपरेंटिस के लिए निर्धारित किया गया है। इस नोटिफिकेशन के लिए भर्ती होनी है।
- अब ये अपरेंटिस किए युवा प्रशिक्षु रेलवे में नियुक्ति की मांग कर रहे हैं, बिना निर्धारित भर्ती प्रक्रिया, अर्थात लिखित परीक्षा और शारीरिक दक्षता परीक्षा, जो कि अन्य सभी उम्मीदवारों को मौजूदा नियमों के अनुसार गुजरना आवश्यक है। यह मांग स्वीकृति के लिए कानूनी रूप से सही नहीं है क्योंकि यह संवैधानिक प्रावधानों और सार्वजनिक रोजगार के मामलों में सर्वोच्च न्यायालय के फैसले का उल्लंघन है जिसमें निष्पक्ष चयन की प्रक्रिया के अलावा कोई भी रोजगार प्रदान नहीं किया जा सकता है।
प्रधानमंत्री कार्यालय
प्रधानमंत्री ने सभी को, विशेष रूप से कश्मीरी पंडित बहनों और भाइयों को ज्येष्ठ अष्टमी की शुभकामनाएं दीं
प्रधानमंत्री श्री नरेन्द्र मोदी ने ज्येष्ठ अष्टमी के पावन अवसर पर सभी को, विशेषकर कश्मीरी पंडित बहनों और भाइयों को बधाई दी है।
एक ट्वीट में प्रधानमंत्री ने कहा;
"सभी को, विशेष रूप से मेरे कश्मीरी पंडित बहनों और भाइयों को ज्येष्ठ अष्टमी की बधाई। हम सभी की भलाई और समृद्धि के लिए माता खीर भवानी से प्रार्थना करते हैं।"
एमजी/ एमए/ एसकेएस/केजे
(
सड़क परिवहन एवं राजमार्ग मंत्रालय
सड़क परिवहन और राजमार्ग मंत्री श्री नितिन गडकरी ने कहा कि राष्ट्रीय ऑटोमोबाइल स्क्रैपेज नीति सभी हितधारकों के लिए लाभकारी नीति है
केंद्रीय सड़क परिवहन और राजमार्ग मंत्री श्री नितिन गडकरी ने कहा है कि राष्ट्रीय ऑटोमोबाइल स्क्रैपेज नीति सभी हितधारकों के लिए लाभ की नीति है। नोएडा में आज मारुति सुजुकी टोयोत्सु इंडिया प्राइवेट लिमिटेड  द्वारा स्थापित वाहन स्क्रैपिंग और रीसाइक्लिंग सुविधा का उद्घाटन करते हुए उन्होंने कहा कि इस नीति का उद्देश्य भारतीय सड़कों से अनुपयुक्त और प्रदूषण फैलाने वाले वाहनों को चरणबद्ध तरीके से हटाना है। इस उद्देश्य को पूरा करने के लिए एक ईकोसिस्टम बनाना है और अत्याधुनिक स्क्रैपिंग तथा रीसाइक्लिंग इकाइयों की जरूरत है।
श्री गडकरी ने कहा कि यह नीति ऑटोमोबाइल बिक्री बढ़ाने, रोजगार प्रदान करने, आयात लागत को कम करने, वृद्धिशील वस्तु और सेवा कर-जीएसटी राजस्व उत्पन्न करने और सेमी कंडक्टर चिप की वैश्विक कमी को हल करने में सहायता करेगी। श्री गडकरी ने कहा कि नीति देश के लिए सर्कुलर इकोनॉमी  बनाने में एक महत्वपूर्ण कड़ी प्रदान करती है। उन्होंने कहा कि हर जिले में तीन से चार स्क्रैपिंग केंद्र स्थापित किए जाने चाहिए।
सड़क परिवहन और राजमार्ग मंत्रालय ने हाल ही में दूरदर्शी स्वैच्छिक वाहन आधुनिकीकरण कार्यक्रम  शुरू की है। इस नीति का उद्देश्य पुराने असुरक्षित, प्रदूषण फैलाने वाले वाहनों को हटाने और उन्हें नए सुरक्षित और ईंधन दक्ष वाहनों के साथ बदलने के लिए एक ईकोसिस्टम बनाना है। मंत्रालय ने भारत में आधुनिक वाहन स्क्रैपिंग सुविधाओं की स्थापना को सक्षम करने के लिए पंजीकृत वाहन स्क्रैपिंग सुविधा  नियमों को भी अधिसूचित किया है जो वाहनों को पर्यावरण के अनुकूल तरीके से रिसाइकल कर सकते हैं।
भारत में मौजूदा वाहन स्क्रैपिंग और रिसाइकिल उद्योग असंगठित है और पुराने वाहनों को पर्यावरण के अनुकूल तरीके से रिसाइकिल नहीं किया जाता है। यह न केवल अक्षम संसाधन प्रबंधन की ओर जाता है, बल्कि उच्च शक्ति वाले स्टील मिश्र धातुओं के पूर्ण मूल्य की गैर-प्राप्ति और मूल्यवान दुर्लभ-पृथ्वी धातुओं की बहाली भी करता है। मौजूदा ईएलवी स्क्रैपिंग चक्र में रिकवरी प्रतिशत काफी कम है और कई सामग्रियां बर्बाद हो जाती हैं या ठीक से पुनर्नवीनीकरण नहीं की जाती हैं। अनाधिकारिक उद्योग अनुमानों के अनुसार, भारत में रिकवरी का हिस्सा लगभग 70-75 प्रतिशत है, जबकि खराब हो चुके वाहन से रिकवरी के लिए वैश्विक बेंचमार्क 85-95 प्रतिशत की सीमा में हैं।
चूंकि असंगठित क्षेत्र में रीसाइक्लिंग / स्क्रैपिंग के लिए प्रचलित प्रक्रियाएं पर्यावरण अनुकूल तरीके से नहीं की जाती हैं, इस संबंध में पर्यावरण के अनुकूल प्रक्रियाओं के उपयोग को सक्षम बनाने के लिए आरवीएसएफ की स्थापना को बढ़ावा देने के लिए मंत्रालय का प्रयास है। इस प्रकार वाहन स्क्रैपिंग नीति औपचारिक व्यावसायिक अवसर पैदा करती है और स्क्रैपिंग उद्योग के भीतर वैज्ञानिक रीसाइक्लिंग को बढ़ावा देती है।
मंत्री द्वारा उद्घाटन किया गया आरवीएसएफ 11,000 वर्गमीटर के क्षेत्र में प्रति वर्ष 24,000 वाहनों को संभालने की क्षमता के साथ स्थापित किया गया है। संयंत्र की स्थापना मारुति सुजुकी इंडिया लिमिटेड द्वारा टोयोटा टोयोत्सु समूह के सहयोग से की गई है। श्री गडकरी ने मारुति सुजुकी और टोयोत्सु समूह को बधाई दी और अन्य हितधारकों से भी अनुरोध किया कि वे इस नीति के उद्देश्यों को प्राप्त करने में सहायता करने के लिए इसी तरह के अत्याधुनिक स्क्रैपिंग और रीसाइक्लिंग केंद्र बनाने के लिए आगे आएं।
उद्घाटन समारोह में भारत में जापान के दूतावास में राजदूत असाधारण और पूर्णाधिकारी, श्री सतोशी सुजुकी भी उपस्थित थे।
सूचना और प्रसारण मंत्रालय
श्री प्रकाश जावड़ेकर ने 10वीं जागरण फिल्म समारोह का उद्घाटन किया
(केन्द्रीय सूचना एवं प्रसारण मंत्री श्री प्रकाश जावड़ेकर ने 18 जुलाई, 2019 को नई दिल्ली के सिरी फोर्ट सभागार में आयोजित एक कार्यक्रम में 10वें जागरण फिल्म समारोह का उद्घाटन किया।
कार्यक्रम में सूचना एवं प्रसारण मंत्री ने भारत अंतर्राष्ट्रीय फिल्म उत्सव के स्वर्ण जयंती आयोजन को लेकर उनकी अध्यक्षता में गोवा में हाल में सम्पन्न संचालन समिति की बैठक के बारे में चर्चा की। उन्होंने इस कार्यक्रम में उपस्थित सभी गणमान्य व्यक्तियों को फिल्म उत्सव में भाग लेने के लिए आमंत्रित भी किया।
श्री जावड़ेकर ने लोगों के जीवन में सिनेमा के महत्व और उसके प्रभाव के बारे में चर्चा करते हुए कहा कि यह एक ऐसा माध्यम है, जो लोगों को आपस में जोड़ता है। उन्होंने भारत में सिनेमा के ऐतिहासिक विकास और भारत की सूक्ष्म शक्ति के एक वाहक के रूप में भारतीय सिनेमा के बढ़ते प्रभाव के बारे में चर्चा की।
श्री जावड़ेकर ने बताया कि सूचना एवं प्रसारण मंत्रालय ने भारत को फिल्म उद्योग के एक केन्द्र के रूप में बढ़ावा देने के उद्देश्य से हाल में कई कदम उठाए हैं। फिल्म कारोबार में आसानी के लिए फिल्म सुविधा कार्यालय के माध्यम से एक ही स्थान पर सभी प्रकार के निपटारे की प्रणाली विकसित करना इनमें शामिल है। उन्होंने भारतीय राष्ट्रीय सिनेमा संग्रहालय के प्रस्तावित संकलनों के बारे में भी चर्चा की। इस वर्ष की शुरूआत में प्रधानमंत्री श्री नरेन्द्र मोदी ने इस संग्रहालय का शुभारंभ किया था।
सिनेमा को लोगों का एक माध्यम बताते हुए श्री जावड़ेकर ने कहा कि सूचना एवं प्रसारण मंत्रालय देश में सिनेमा के विकास के लिए एक सकारात्मक वातावरण के निर्माण हेतु कदम उठाने के लिए प्रतिबद्ध है।
इस कार्यक्रम में श्री अनिल कपूर, श्री केतन मेहता, सुश्री फराह खान, श्री शोबू यरलागड्डा, श्री राजीव मसंद और अन्य लोगों सहित फिल्म उद्योग की अनेक हस्तियां उपस्थित थीं।
पत्तन, पोत परिवहन और जलमार्ग मंत्रालय
प्रमुख बंदरगाहों ने ऑक्सीजन और ऑक्सीजन संबंधित उपकरण माल ले जाने वाले जहाजों के लिए सभी शुल्क हटाए
ऑक्सीजन से संबंधित कंसाइनमेंट को बर्थ में सर्वोच्च प्राथमिकता दी जा रही है
देश में ऑक्सीजन और संबंधित उपकरणों की अत्यधिक आवश्यकता को देखते हुए भारत सरकार ने कामराजार पोर्ट लिमिटेड सहित सभी प्रमुख बंदरगाहों को मेजर पोर्ट्स ट्रस्ट द्वारा लगाए जाने वाले सभी शुल्क  हटाने और निम्नांकित चीजों को ले जाने वाले पोतों को बर्थ अनुक्रम में सर्वोच्च प्राथमिकता देने के निर्देश दिए हैं:
- मेडिकल ग्रेड ऑक्सीजन,
- ऑक्सीजन टैंक,
- ऑक्सीजन की बोतलें,
- पोर्टेबल ऑक्सीजन जेनरेटर,
- ऑक्सीजन कंसन्ट्रेटर,
- ऑक्सीजन सिलेंडर और संबंधित उपकरणों के निर्माण के लिए स्टील पाइप अगले तीन महीनों के लिए, या अगले आदेश तक
बंदरगाहों के अध्यक्षों को व्यक्तिगत रूप से लॉजिस्टिक ऑपरेशनों की निगरानी करने के लिए कहा गया है ताकि बंदरगाह में सर्वोच्च प्राथमिकता के आधार पर इस तरह के जहाजों की बर्थ के लिए बेरोकटोक आवाजाही, ऑक्सीजन से संबंधित माल को तेजी से मंजूरी/प्रलेखन और जल्द निकासी के लिए सीमा शुल्क एवं अन्य अधिकारियों के साथ समन्वय सुनिश्चित किया जा सके।
यदि पोत पर ऊपर बताए गए ऑक्सीजन के माल के अलावा अन्य माल/कंटेनर भी रखे हों तो ऐसे पोत को बंदरगाह पर संभाले गए पूरे माल या कंटेनर को ध्यान में रखते हुए, ऑक्सीजन से संबंधित माल के लिए समानुपातिक आधार पर शुल्कों की छूट प्रदान की जानी चाहिए।
पत्तन, पोत परिवहन एवं जलमार्ग मंत्रालय ऐसे पोतों, माल और बंदरगाहों की सीमा में पोत के प्रवेश करने से लेकर बंदरगाह के द्वार से उसके बाहर जाने तक के समय के विवरणों की निगरानी करेगा।
भारत सरकार देश में कोविड-19 की दूसरी लहर से जुड़े संकट से निपटने में मजबूती से लगी हुई है और उचित एवं अभिनव उपायों के माध्यम से स्थिति का सामना करने के लिए सभी कदम उठा रही है।
एमजी/एएम/पीके/डीवी
(
|
स्वास्थ्य एवं परिवार कल्याण मंत्रालय
|
राष्ट्रव्यापी कोविड टीकाकरण के तहत अब तक 192.82 करोड़ से अधिक टीके लगाए जा चुके हैं
12-14 आयु वर्ग में 3.33 करोड़ से अधिक खुराकें लगाई गई
भारत में कोरोना के सक्रिय मामले 15,414 हैं
पिछले 24 घंटों में 2,628 नए मामले सामने आए
स्वस्थ होने की वर्तमान दर 98.75 प्रतिशत
साप्ताहिक सक्रिय मामलों की दर 0.51 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 192.82 करोड़  से अधिक हो गया। इस उपलब्धि को 2,43,56,591 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 3.33 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,06,720
|
|
दूसरी खुराक
|
|
1,00,36,970
|
|
प्रीकॉशन खुराक
|
|
51,64,395
|
|
अग्रिम पंक्ति के कर्मी
|
|
पहली खुराक
|
|
1,84,18,613
|
|
दूसरी खुराक
|
|
1,75,78,684
|
||
|
प्रीकॉशन खुराक
|
|
85,35,082
|
|
12-14 वर्ष आयु वर्ग
|
|
पहली खुराक
|
|
3,33,02,653
|
|
दूसरी खुराक
|
|
1,51,26,171
|
|
15-18 वर्ष आयु वर्ग
|
|
पहली खुराक
|
|
5,93,02,696
|
|
दूसरी खुराक
|
|
4,52,06,782
|
|
18-44 वर्ष आयु वर्ग
|
|
पहली खुराक
|
|
55,69,84,375
|
|
दूसरी खुराक
|
|
48,85,12,628
|
|
प्रीकॉशन खुराक
|
|
6,88,611
|
|
45-59 वर्ष आयु वर्ग
|
|
पहली खुराक
|
|
20,32,19,615
|
|
दूसरी खुराक
|
|
19,05,07,691
|
|
प्रीकॉशन खुराक
|
|
12,68,958
|
|
60 वर्ष से अधिक आयु वर्ग
|
|
पहली खुराक
|
|
12,70,69,599
|
|
दूसरी खुराक
|
|
11,88,01,774
|
|
प्रीकॉशन खुराक
|
|
1,80,71,538
|
|
प्रीकॉशन खुराक
|
||
|
3,37,28,584
|
|
कुल
|
|
|
|
1,92,82,03,555
भारत में सक्रिय मामले आज 15,414 हैं। सक्रिय मामले, कुल पॉजिटिव मामलों के 0.04 प्रतिशत हैं।
नतीजतन, भारत में स्वस्थ होने की दर 98.75 प्रतिशत है।पिछले 24 घंटों में 2,167 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,26,04,881 हो गई है।
बीते 24 घंटे में कोरोना के 2,628 नए मामले सामने आएं।
पिछले 24 घंटों में कुल 4,52,580 जांच की गई हैं। भारत ने अब तक कुल 84.84 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 0.51 प्रतिशत है और दैनिक रूप से पुष्टि वाले मामलों की दर 0.58 प्रतिशत है।
सूचना और प्रसारण मंत्रालय
भारत और वियतनाम ने डिजिटल मीडिया में साझेदारी के लिये प्रतिबद्धता-पत्र पर हस्ताक्षर किये
ऐसी बहुत सी चीजे हैं जिन्हें साझा किया जा सकता है और साथ लेकर आगे बढ़ा जा सकता है- श्री अनुराग ठाकुर
सूचना और प्रसारण मंत्री श्री अनुराग ठाकुर ने आज वियतनाम के सूचना एवं संचार मंत्री श्री गुयेन मान हंग के साथ एक प्रतिबद्धता-पत्र  पर हस्ताक्षर किये। इसके तहत दोनों देशों के बीच डिजिटल मीडिया के क्षेत्रों में सहयोग किया जायेगा तथा भारत और वियतनाम के बीच साझेदारी को मजबूत बनाने का मार्ग प्रशस्त होगा।
एलओआई में प्रावधान किया गया है कि डिजिटल मीडिया तथा सोशल नेटवर्क के सम्बंध में नियामक ढांचा तथा नीतियां तैयार करने में सूचना और अनुभवों को साझा किया जायेगा। इसके अलावा दोनों देशों के मीडिया प्रोफेशनलों के क्षमता निर्माण तथा प्रशिक्षण कार्यक्रम चलाये जायेंगे।
भारत और वियतनाम के प्रगाढ़ सम्बंधों की झलक श्री ठाकुर के आवास पर दोनों मंत्रियों के बीच होने वाली चर्चा में नजर आई। श्री अनुराग ठाकुर ने जोर देकर कहा कि माननीय राष्ट्रपति और भारत के माननीय प्रधानमंत्री की वियतनाम की हाल की यात्राओं से दोनों देशों के बीच सम्बंध और प्रगाढ़ हुये हैं। आज की बैठक से नई प्रौद्योगिकियों और“इंफोडेमिक” जैसी चुनौतियों वाले क्षेत्रों के मद्देनजर द्विपक्षीय सहयोग को आकार मिलेगा, जिनसे कोविड-19 के दौरान सभी देश जूझते रहे हैं। श्री ठाकुर ने वियतनाम के अपने समकक्ष को डिजिटल मीडिया नैतिक संहिता के बारे में भी बताया, जिसे सरकार फरवरी 2021 से क्रियान्वित कर रही है।
श्री हंग ने श्री ठाकुर को वियतनाम आने के लिये आमंत्रित किया और कहा दोनों देशों के पत्रकारों को एक-दूसरे के सामाजिक-आर्थिक विकासों के बारे में सूचनाओं तक पहुंच दी जाये, ताकि सफलता की कहानियों से लोग परिचित हों तथा लोगों के बीच आदान-प्रदान मजबूत बने।
बैठक में प्रसार भारती के सीईओ श्री शशि शेखर वेमपति, पत्र सूचना कार्यालय के प्रधान महानिदेशक श्री जयदीप भटनागर, सूचना और प्रसारण मंत्रालय के संयुक्त सचिव श्री विक्रम सहाय तथा भारत और वियतनाम पक्ष से अन्य अधिकारी भी उपस्थित थे।
इस वर्ष भारत और वियतनाम के बीच “समग्र रणनीतिक साझेदारी” के पांच वर्ष पूरे हो रहे हैं, तथा वर्ष 2022 में दोनों देशों के बीच राजनयिक सम्बंधों को पचास वर्ष हो जायेंगे।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अब तक 96.82 करोड़ कोविड रोधी टीके लगाए जा चुके हैं
पिछले 24 घंटे में 18,987 नए मामले सामने आये
स्वस्थ होने की वर्तमान दर 98.07% है; मार्च 2020 के बाद से यह उच्चतम दर है
पिछले 24 घंटों में 19,808 कोविड रोगी ठीक हुए; स्वस्थ होने वालों की संख्या 3,33,62,709 हो चुकी है
सक्रिय मामलों की संख्या कुल मरीजों का 1% से भी कम हिस्सा है, वर्तमान में यह 0.61% है; जो मार्च 2020 के बाद से सबसे कम है
वर्तमान में देश में कोविड रोगियों की संख्या 2,06,586 है; यह संख्या बीते 215 दिनों में सबसे न्यूनतम है
साप्ताहिक पॉजिटिविटी दर पिछले 111 दिनों से  3% से कम बनी हुई है
दैनिक पॉजिटिविटी दर पिछले 45 दिनों से  3% से नीचे बनी हुई है
अब तक 58.76 करोड़ कोविड नमूनों की जांच हो चुकी है
वित्त मंत्रालय
आयकर विभाग का तमिलनाडु में तलाशी अभियान
आयकर विभाग ने चिट फंड, वित्त और रियल एस्टेट के कारोबार में लगे नेवेली स्थित एक समूह पर 16.12.2021 को तलाशी और जब्ती अभियान चलाया। यह समूह अपने ट्रस्टों के माध्यम से शैक्षणिक संस्थान भी चलाता है। यह तलाशी अभियान इस समूह के नेवेली, चेन्नई, कोयंबटूर, नीलगिरी जैसे विभिन्न स्थानों पर स्थित लगभग 30 परिसरों पर भी चलाया गया।
तलाशी अभियान के दौरान, समूह के प्रमुख व्यक्तियों द्वारा गुप्त रूप से बनाए गए खाता बही के समानांतर सेट वाले एक दूरस्थ रूप से स्थित क्लाउड सर्वर का पता चला है। विभिन्न दस्तावेजी और डिजिटल साक्ष्य भी जब्त किए गए हैं। इन डिजिटल साक्ष्यों और अन्य संबंधित सबूतों से स्पष्ट रूप से चिटफंड व्यवसाय से आय की कम रिपोर्टिंग करने और विभिन्न पक्षों से नकद रूप से प्राप्त जमा राशियों के माध्यम से बेहिसाब धन का सृजन करने का पता चला है। जब्त किए गए सबूतों से यह भी संकेत मिलता है कि इस तरह से जुटाए गए बेहिसाब धन का उपयोग रियल एस्टेट कारोबार में निवेश के लिए ‘ऑन-मनी’ भुगतान करने में किया गया है। प्रथम दृष्टया विश्लेषण से पता चलता है कि अचल संपत्तियों में बेहिसाब नकद लेन-देन वाले धन की राशि 250 करोड़ रुपये से अधिक है।
तलाशी अभियान में 12 करोड़ रुपये से अधिक की बेहिसाबी नकदी भी बरामद हुई है।
आगे की जांच जारी है।